Erasos

Erasos () je v gréckej mytológii syn Trifyla a vnuk lykosúrskeho kráľa Arkada. 

Z antických autorov nám správu o ňom zanechal jedine Pausanias, ktorý videl jeho sochu medzi najpamätnejšími votívnymi dielami v Delfách:  „Tohoto Trifyla nezrodila Erató, ale Laodameia, dcéra Amykla, vládcu v Lakedaimone. Erasos, Trifylov syn, bol sem venovaný tiež... Arkádsky Samolas je tvorca Trifyla a Azana, Antifanes z Argosu zase Elata, Afeida a Erasa.“

Zo sochy Erasa sa zachoval podstavec. Značne poškodený nápis na tomto podstavci uvádzal signatúru umelca a s veľkou pravdepodobnosťou aj jeho meno.Inscriptiones Graecae, FD III 1:11  Na ďalšom epigrafickom náleze z Delf sú okrem jeho mena uvedené aj mená jeho rodiny z Arkádie a iných mýtických postáv.Inscriptiones Graecae, FD III 1:3  

 Referencie a bibliografia 

Kategória:Postavy gréckej mytológie